
τοῦ Χρυσοστόμου 

IEPA ΜΟΝΗ ΠΑΡΑΚΛΗΤΟΥ 
ΩΡΩΠΟΣ ΑΤΤΙΚΗΣ 


ιούς ος αν ο. 


Πρόλογος 


ΠΙΣΤΗ στό Θεό καί ἢ συμμετοχή στή θεία λα- 
τρεία, προπαντός στήν εὐχαριστιακή σύναξη. 
ἀποτελοῦν γιά κάθε ζωντανό µέλος τῆς Ἐκκλησίας δυό 
πραγματικότητες ἀξεχώριστες. Ὁ ἀληθινός χριστιανός 
δέν μπορεῖ νά ζήσει χωρίς τή θεία Λειτουργία. Τά 
ὑπερῶα τοῦ Μυστικοῦ Δείπνου καί τῆς Πεντηκοστῆς, 
πού συνέχειά τους εἶναι οἱ ἱεροί ναοί, ἀποτελοῦν κα- 
τεξοχήν τούς τόπους τῆς παρουσίας τοῦ Θεοῦ καί τῆς 
διανομῆς τῶν θείων χαρισμάτων. Ἢ «ὁμοθυμαδὸν ἐπὶ 
τὸ αὐτό» προσκαρτέρηση τῶν πιστῶν ἐκφράζει τήν 
ἑνότητα τοῦ ἐχχλησιαστικοῦ σώματος. πού ἐδῶ καί 
τώρα προγεύεται τά ἀγαθά τῆς βασιλείας τοῦ Θεοῦ. 
Αὐτή τήν ἀλήθεια ἀπηχοῦν καί οἱ ἅγιοι Πατέρες τῆς 
Πενθέκτης Συνόδου (691). ὅταν παραγγέλλουν ν᾽ ἀπο- 
κόπτεται ἀπό τό σῶμα τῆς Ἐκκλησίας ἐκεῖνος πού, 
χωρίς σοβαρό λόγο. δέν ἐκκλησιάζεται γιά τρεῖς συνε- 
χεῖς Κυριακές. 

Ὁ τακτικός ἐκχκλησιασμός δέν ἀποτελεῖ γιά τόν πι- 
στό μιάν ὁπλή καλή συνήθεια. ἕνα τυπικό θρησκευτικό 
καθῆκον, μιά κοινωνική ὑποχρέωση ἤ ἔστω μιά φυχο- 
λογική διέξοδο ἀπό τόν ἀσφυκτικό κλοιό τῆς καθηµε- 
ρινότητος. Ἀντίθετα. UE τήν προσέλευσή του στό ναό 
ἐκφράζει μιάν ὑπαρξιακή του ἀνάγκη. Τήν ἀνάγχη νά 
ζήσει ἀληθινά, αὐθεντικά. Νά συναντήσει τήν Πηγή τῆς 
ζωῆς του, τό Δημιουργό του, καί νά ἑνωθεῖ μαζί Του. 
Νά ἐκφράσει τήν ἀγάπη καί τήν εὐλάβειά του στήν 

Παναγία µας καί στούς Ἁγίους, τούς φίλους τοῦ Θεοῦ. 
Νά νιώσει δίπλα του τούς πνευματικούς του ἀδελ- 
φούς. 

Τό σῶμα καί τό αἷμα τοῦ Χριστοῦ, πού µεταλαβαί- 
νει στή θεία Λειτουργία, τοῦ χαρίζουν αὐτή τήν πληρό- 
τητα, τόν κάνουν νά αἰσθάνεται «συμπολίτης τῶν 
ἁγίων καὶ οἰκεῖος τοῦ Θεοῦ». Ἔτσι, ἀναχωρεῖ ἀπό τό 
ναό μέ τή δύναμη ν᾿ ἀντιμετωπίσει σύμφωνοι μέ τό θεῖο 
θέλημα καί UE τήν προοπτική τῆς αἰώνιας ζωῆς τή 
φθαρτότητα τοῦ καθημερινοῦ του βίου. 

Στίς μέρες µας, πού τό ψεύτικο καί ἀπατηλό περισ- 
σεύει καί πού οἱ ἀνθρώπινες ἐλπίδες ἀπό παντοῦ δια- 
ψεύδονται, τό ἐνδιαφέρον γιά τήν ὀρθόδοξη λατρεία 
συνεχῶς αὐξάνεται, καθώς πολλοί ἀνακαλύπτουν σ᾽ 
αὐτήν τό νόημα τῆς ζωῆς. Ὡστόσο, εἶναι ἀλήθεια, οἱ 
περισσότεροι ἀδελφοί µας ἀπουσιάζουν ἀπό τίς ἐκ- 
κλησίες µας... 

Τό τεῦχος τοῦτο ἀποτελεῖ μιά σύνθεση ἐκλεκτῶν 
ἀποσπασμάτων, σέ ἐλεύθερη ἀπόδοση. ἀπό διάφορες 
ὁμιλίες τοῦ ἁγίου Ἰωάννου τοῦ Χρυσοστόμου (854- 
407). τοῦ μεγάλου ἱεράρχου, πού συνέδεσε τό ὄνομά 
του καί τή ζωή του μέ τή θεία Λειτουργία. Διαβάζο- 
ντας κανείς τούς λόγους του. χαίρεται τή ζωντάνια 
τους, θαυμάζει τήν ἐπικαιρότητά τους καί διαπιστώνει 
πώς ὁ ἄνθρωπος στό βάθος του παραμένει ἀπαράλλα- 
χτος ὅλες τίς ἐποχές. 

Ἄς εὐχηθοῦμε, τό σπίτι τοῦ Θεοῦ, ὁ ἱερός ναός, νά 
γίνει καί δικό µας σπίτι, ἢ θεία Λειτουργία νά καταστεῖ 
τό κέντρο τῆς ὑπάρξεώς µας καί ἢ τράπεζα τῆς Εύχα- 
ριστίας ν᾽ ἀποβεῖ γιά τόν καθένα µας «φυχοτρόφος 
καὶ ζωοποιός». 


IEPA ΜΟΝΗ ΠΑΡΑΚΛΗΤΟΥ 


-εξβδηθ-ο- 


Ὁ ἐκκλησιασμός 


Μέ λιμάνια µέσα στό 
πέλαγος μοιάζουν οἱ 
ναοί, πού ὁ Θεός ἐγκατέστησε στίς πόλεις: ττνευματι- 
κά λιμάνια, ὅπου θρίσκουµε ἀπερίγραπτη ψυχική ἠρε- 
μία ὅσοι σ᾽ αὐτά καταφεύγουμε, ζαλισμένοι ἀπό τήν 
κοσμική τύρθη. Κι ὅπως ἀκριθῶς ἕνα ἀπάνεμο κι ἀκύ- 
μαντο λιμάνι προσφέρει ἀσφάλεια στά ἀραγμένα 
πλοῖα, ἔτσι καί ὁ ναός σώζει ἀπό τήν τρικυμία τῶν 
θιοτικῶν μεριμνῶν ὅσους σ’ αὐτόν προστρέχουν καί 
ἀξιώνει τούς πιστούς νά στέκονται HE σιγουριά καί Vv’ 
ἀκοῦνε τό λόγο τοῦ Θεοῦ μέ γαλήνη πολλή. 

Ὁ ναός εἶναι ϑεμέλιο τῆς ἀρετῆς καί σχολεῖο τῆς 
πνευματικῆς ζωῆς. Πάτησε στά πρόδυρά του μόνο, 
ὁποιαδήποτε WPA, κι ἀμέσως ϑά ξεχάσεις τίς καθηµε- 
ρινές φροντίδες. Πέρασε µέσα, καί µιά αὔρα πνευ- 
ματική δά περικυκλώσει τήν ψυχή σου. Αὐτή ἡ ἡσυχία 
προξενεῖ δέος καί διδάσκει τή χριστιανική ζωή: ἀνορ- 
ϑώνει τό φρόνημα καί δέν σέ ἀφήνει νά ϑυμᾶσαι τά 
παρόντα: σέ μεταφέρει ἀπό τή γῆ στόν οὐρανό. Κι ἄν 
τόσο µεγάλο εἶναι τό κέρδος ὅταν δέν γίνεται λατρευ- 
τική σύναξη, σκέψου, ὅταν τελεῖται ἡ Λειτουργία καί 
οἱ προφῆτες διδάσκουν οἱ ἀπόστολοι κηρύσσουν τό 
Εὐαγγέλιο, ὁ Χριστός θρίσκεται ἀνάμεσα στούς πι- 
στούς, ὁ Θεός Πατέρας δέχεται τήν τελούμενη ϑυσία, 
τό Ἅγιο Πνεῦμα χορηγεῖ τή δική Του ἀγαλλίαση, τότε 


Λιμάνια πνευματικά οἱ ναοί 

λοιπόν μέ πόση ὠφέλεια πλημμυρισμένοι δέν φεύγουν 
ἀπό τό ναό οἱ ἐκκλησιαζόμενοι; 

Στήν ἐκκλησία συντηρεῖται ἡ χαρά ὅσων χαίρο- 
νται’ στήν ἐκκλησία θρίσκεται ἡ εὐθυμία τῶν πικραμέ- 
νων ἡ εὐφροσύνη τῶν λυπημένων ἡ ἀναψυχή τῶν Ba- 
σανισμένων ἡ ἀνάπαυση τῶν κουρασμένων. Γιατί ὁ 
Χριστός λέει: «Ἐλᾶτε σ’ ἐμένα ὅλοι ὅσοι εἶστε κου- 
ρασμένοι καί φορτωμένοι HE προθλήματα, κι ἐγώ OG 
σᾶς ἀναπαύσω» (Ματϑ. 11:28). Ti πιό ποϑητό ἀπ 
αὐτή τή φωνή; Τί πιό γλυκό ἀπό τούτη τήν πρόσκλη- 
ση; Σέ συμπόσιο σέ καλεῖ ὁ Κύριος, ὅταν σέ προ- 
σκαλεῖ στήν ἐκκλησία: σέ ἀνάπαυση ἀπό τούς κό- 
πους σέ παρακινεῖ: σέ ἀνακούφιση ἀπό τίς ὀδύνες σέ 
μεταφέρει. Γιατί σέ ξαλαφρώνει ἀπό τό θάρος τῶν 
ἁμαρτημάτων. ME τήν πνευματική ἀπόλαυση ϑερα- 
πεύει τή στενοχώρια καί µέ τή χαρά τή λύπη. 


Παρ’ ὅλα αὐτά, λίγοι εἶναι 
ἐκεῖνοι πού ἔρχονται στήν 
ἐκκλησία. Τί ϑλιθερό! Στούς χορούς καί στίς διασκεδά- 
σεις τρέχουμε πρόϑυμα. Τίς ἀνοησίες τῶν τραγουδι- 
στῶν τίς ἀκοῦμε μέ εὐχαρίστηση. Τίς αἰσχρολογίες 
τῶν ἠδοποιῶν τίς ἀπολαμθάνουμε γιά ὧρες, δίχως νά 
θαριόµαστε. Καί µόνο ὅταν μιλάει ὁ Θεός, χασμουριό- 
μαστε, ξυνόμαστε καί ζαλιζόμαστε. Μά καί στά ἱπττο- 
δρόμια, μολονότι δέν ὑπάρχει στέγη γιά νά προστα- 
τεύει τούς ϑεατές ἀπό τή θροχή, τρέχουν οἱ περισσό- 
τεροι σάν μανιακοί, ἀκόμα κι ὅταν θρέχει ραγδαῖα, 
ἀκόμα κι ὅταν ὁ ἄνεμος σηκώνει τά πάντα. Δέν λογα- 
ριάζουν οὔτε τήν κακοκαιρία οὔτε τό κρύο οὔτε τήν 
ἀπόσταση. Τποτα δέν τούς κρατόει στά σπίτια τους. 
Ὅταν ὅμως, πρόκειται νά πᾶνε στήν ἐκκλησία, τότε 
καί τό ψιλόθροχο τούς γίνεται ἐμπόδιο. Κι ἄν τούς ρω- 
τήσεις, ποιός εἶναι ὁ Ἀμώς ἤ ὁ Ὀθδιού, πόσοι εἶναι οἱ 
προφῆτες ἤ οἱ ἀπόστολοι, δέν μποροῦν ν’ ἀνοίξουν 
τό στόμα τους. Γιά τ’ ἄλογα, ὅμως, τούς τραγουδι- 
στές καί τούς ἠϑοτποιούς μποροῦν νά σέ πληροφορή- 


Γιατί δέν ἐκκλησιάζεσαι; 

σουν µέ κάϑε λεπτομέρεια. Εἶναι κατάσταση αὐτή; 

Πορτάζουμε μνῆμες ἁγίων καί σχεδόν κανένας δέν 
παρουσιάζεται στό ναό. Φαίνεται πώς ἡ ἀπόσταση 
παρασύρει τούς χριστιανούς στήν ἀμέλεια: ἤ μᾶλλον 
ὄχι ἡ ἀπόσταση, ἀλλά ἡ ἀμέλεια µόνο τούς ἐμποδίζει. 
Γιατί, ὅπως τίποτα δέν μπορεῖ νά ἐμποδίσει αὐτόν 
πού ἔχει ἀγαδή προαίρεση καί ζῆλο νά κάνει κάτι, 
ἔτσι καί τόν ἀμελή, τόν ράϑυμο καί ἀναθλητικό ὅλα 
μποροῦν νά τόν ἐμποδίσουν. 

Οἱ μάρτυρες ἔχυσαν τό αἷμα τους γιά τήν Ἀλήδεια, 
κι ἐσύ λογαριάζεις μιά τόσο μικρή ἀπόσταση; Ἐκεῖνοι 
ϑυσίασαν τή ζωή τους γιά τό Χριστό, κι ἐσύ δέν ϑέλεις 
οὔτε λίγο νά κοπιάσεις; Ὁ Κύριος πέϑανε γιά χάρη 
σου, κι ἐσύ Τόν περιφρονεῖς; Γορτάζουμε μνῆμες 
ἁγίων κι ἐσύ θαριέσαι νά ἔρϑεις στό ναό, προτιµώ- 
ντος νά κάϑεσαι στό σπίτι σου; Καί ὅμως, πρέπει νά 
ἔρϑεις, γιά νά δεῖς τό διάθολο νά νικιέται, τόν ὅγιο νά 
νικάει, τό Θεό νά δοξάζεται καί τήν Ἐκκλησία νά 
ϑριαμθεύει. 

“Μά εἶμαι ἁμαρτωλός», λές, “καί δέν τολμῶ ν᾽ ἀντι- 
κρύσω τόν ἅγιο”. Ακριθῶς ἐπειδή εἶσαι ἁμαρτωλός, 
ἔλα ἐδῶ, γιά νά γίνεις δίκαιος. Ἤ μήπως δέν γνωρίζεις, 
ὅτι καί αὐτοί πού στέκονται µττροστά στό ἱερό ϑυσια- 
στήριο, ἔχουν διαπράξει ἁμαρτίες; ΓΙ αὐτό οἰκονόμησε 
ὁ Θεός νά ὑποφέρουν καί οἱ ἱερεῖς ἀπό κάποια πάδη, 
ὥστε νά κατανοοῦν τήν ἀνϑρώπινη ἀδυναμία καί νά 
συγχωροῦν τούς ὄλλους. 

“Ἀφοῦ, ὅμως, δέν τήρησα ὅσα ἄκουσα στήν ἐκ- 
κλησία”, δά μοῦ πεῖ κάποιος, “πῶς μπορῶ νά ἔρϑω 
πάλι;”. Ἔλα νά ξανακούσεις τόν ϑεῖο λόγο. Καί προ- 
σπάϑησε τώρα νά τόν ἐφαρμόσεις. Ἂν θάλεις φάρμα- 
κο πάνω στό τραῦμα σου καί δέν τό ἐπουλώσει τήν 
ἴδια μέρα, δέν δά ξαναθάλεις καί τήν ἑπόμενη; Ἂν ὁ 
ξυλοκόπος, πού ϑέλει νά κόψει μιά θελανιδιά, δέν κα- 
τορϑώσει νά τή ρίξει μέ τήν πρώτη τσεκουριά, δέν τή 
χτυπάει καί δεύτερη καί πέµτττη καί δέκατη φορά; Κά- 
νε κι ἐσύ τό ἴδιο. 


Ἀλλά, δά μοῦ πεῖς, σ’ ἐμποδίζουν νά ἐκκλησιαστεῖς 
ἡ φτώχεια καί ἡ ἀνάγκη νά ἐργαστεῖς. Ὅμως δέν 
εἶναι εὔλογη καί τούτη ἡ πρόφαση. Ἑφτά µέρες ἔχει ἡ 
ἑθδομάδα. Αὐτές τίς ἑφτά HEPES τίς μοιράστηκε ὁ Θε- 
ός µαζί µας. Καί σ᾽ ἐμᾶς ἔδωσε ἕξι, ἐνῶ γιά τόν ἑαυτό 
Του ἄφησε μία. Αὐτή τή μοναδική μέρα, λοιπόν δέν δέ- 
χεσαι νά σταματήσεις τίς ἐργασίες; 

Καί γιατί λέω γιά ὁλόκληρη μέρα; Ἐκεῖνο πού ἔκανε 
στήν περίπτωση τῆς ἐλεημοσύνης ἡ χήρα τοῦ Εὐαγγε- 
λίου, τό ἴδιο κάνε κι ἐσύ στή διάρκεια αὐτῆς τῆς μιᾶς 
μέρας. Ἔδωσε ἐκείνη δυό λεπτά καί πῆρε πολλή χάρη 
ἀπό τό Θεό. Δάνεισε κι ἐσύ δυό ὧρες στό Θεό, πη- 
γαίνοντας στήν ἐκκλησία, καί ϑά φέρεις στό σπίτι σου 
κέρδη ἀμέτρητων ἡμερῶν. Ἂν ὅμως δέν δέχεσαι νά κά- 
νεις κάτι τέτοιο, σκέψου μήπως μ’ αὐτή σου τή στάση 
χάσεις τούς κόπους πολλῶν ἐτῶν. Γιατί ὁ Θεός, ὅταν 
περιφρονεῖται, γνωρίζει νά σκορπίζει τά χρήματα 
πού συγκεντρώνεις μέ τήν ἐργασία τῆς Κυριακῆς. 

Μά κι ἄν ἀκόμα ἔθρισκες ὁλόκληρο ϑησαυροφυλά- 
KIO γεμάτο ἀπό χρυσάφι καί ἐξ αἰτίας του ἀπουσία- 
ζες ἀπό τό ναό, δά ἦταν πολύ μεγαλύτερη ἡ ζημιά 
σου: καί τόσο μεγαλύτερη, ὅσο ἀνώτερα εἶναι τά 
πνευματικά ἀπό τά ὑλικά. Γιατί τά ὑλικά πράγματα, 
κι ἄν ἀκόμα εἶναι πολλά καί τρέχουν ἄφδονα ἀπό πα- 
ντοῦ, δέν τά παίρνουμε στήν ἄλλη ζωή, δέν µεταφέ- 
ρονται µαζί µας στόν οὐρανό, δέν παρουσιάζονται 
στό φοθερό ἐκεῖνο θῆμα τοῦ Κυρίου. Αλλά πολλές 
φορές, καί πρίν ἀκόμα πεϑάνουμε, μᾶς ἐγκαταλεί- 
πουν. Αντίθετα, ὁ πνευματικός ϑησαυρός πού ἀπο- 
κτοῦμε στήν ἐκκλησία, εἶναι κτῆμα ἀναφαίρετο καί 
μᾶς ἀκολουϑεῖ παντοῦ. 

“Ναί, ἀλλά μπορῶ”, λέει κάποιος ἄλλος, “νά προ- 
σευχηϑῶ καί στό σπίτι μου”. Ἁπατᾶς τόν ἑαυτό σου, 
ἄνϑρωπε. Βεθαίως, εἶναι δυνατόν νά προσευχηϑεῖς 
καί στό σπίτι σου: εἶναι ἀδύνατον ὅμως νά προσευ- 
χηϑεῖς ἔτσι, ὅπως προσεύχεσαι στήν ἐκκλησία, ὅπου 
ὑπάρχει τό πλῆθος τῶν πατέρων καί ὅπου ὁμόφωνη 

κραυγή ἱκεσίας ἀναπέμπεται στό Θεό. Δέν σέ ἀκούει 
τόσο πολύ ὁ Κύριος ὅταν Τόν παρακαλεῖς μόνος σου, 
ὅσο ὅταν Τόν παρακαλεῖς ἑνωμένος HE τούς ἀδελ- 
φούς σου. Γιατί στήν ἐκκλησία ὑπάρχουν περισσότε- 
ρες πνευματικές προὐποδέσεις ἀπ᾽ ὅσες στό σπίτι. 
Ὑπάρχουν ἡ ὁμόνοια, ἡ συμφωνία τῶν πιστῶν ὁ σύν- 
δεσμος τῆς ἀγάπης, οἱ εὐχές τῶν ἱερέων. Γι’ αὐτό, 
ἄλλωστε, οἱ ἱερεῖς προίστανται τῶν ἀκολουϑιῶν: γιά 
νά ἐνισχύονται HE τίς δυνατότερες εὐχές τους οἱ ἀσϑε- 
νέστερες εὐχές τοῦ λαοῦ, κι ἔτσι ὅλες μαζί ν᾽ ἀνεθαί- 
νουν στόν οὐρανό. 

Ὅταν προσευχόµαστε ὁ καϑένας χωριστά, εἴμα- 
στε ἀνίσχυροι' ὅταν ὅμως συγκεντρωνόµαστε ὅλοι 
μαζί, τότε γινόμαστε πιό δυνατοί καί ἑλκύουμε σέ µε- 
γαλύτερο θαϑμό τήν εὐσπλαχνία τοῦ Θεοῦ. Κάποτε 
ὁ ἀπόστολος Πέτρος θρισκόταν ἁλυσοδεμένος στή 
φυλακή. Ἔγινε ὅμως ϑερμή προσευχή ἀπό τούς συ- 
ναγµένους πιστούς, κι ἀμέσως ἐλευϑερώϑηκε. Τί δά 
μποροῦσε, ἑπομένως, νά εἶναι πιό δυνατό ἀπό τήν 
κοινή προσευχή, πού ὠφέλησε κι αὐτούς ἀκόμα τούς 
στύλους τῆς Ἐκκλησίας; 


Σᾶς παρακαλῶ, λοιπόν 
καί σᾶς ἱκετεύω, ἄς προ- 
τιμᾶμε ἀπό ὁποιαδήποτε ἄλλη ἀσχολία καί φροντίδα 
τόν ἐκκλησιασμό. Ἂς τρέχουμε πρόϑυμα, ὅπου κι ἄν 
θρισκόµαστε, στήν ἐκκλησία. 

Προσέξτε, ὅμως, κανείς νά μήν μπεῖ στόν ἱερό αὐτό 
χῶρο, ἔχοντας θιοτικές φροντίδες ἤ περισπασμούς ἤ 
φόθους. Ἀλλά ἀφοῦ τ᾽ ἀφήσουμε ὅλα τοῦτα ἔξω 
στίς πύλες τοῦ ναοῦ, τότε ἄς περάσουμε μέσα. Γιατ 
ἐρχόμαστε στά ἀνάκτορα τῶν οὐρανῶν πατᾶμε σέ 
τόπους πού ἀστράφτουν. 

"AG διώξουµε ἀπό τήν ψυχή µας πρῶτα-πρῶτα τή 
μνησικακία, γιά νά μήν κατακριϑοῦμε, ὅταν παρου- 
σιαστοῦμε μπροστά στό Θεό καί προσευχηδοῦμε λέ- 
γοντας: «Πάτερ ἡμῶν..., ἄφες ἡμῖν τὰ ὀφειλήματα 


Ἡ προσέλευσή µας στό ναό 

ἡμῶν, ὡς καὶ ἡμεῖς ἀφίεμεν τοῖς ὀφειλέταις ἡμῶν». 
Διαφορετικά, πῶς ϑέλεις νά φανεῖ ὁ Δεσπότης Χρι- 
στός γλυκός καί πράος ἀπέναντί σου, ἀφοῦ ἐσύ γίνε- 
σαι στό συνάνϑρωπό σου σκληρός καί δέν τόν συγ- 
χωρεῖς; Πῶς ϑά μπορέσεις νά ὑψώσεις τά χέρια σου 
στόν οὐρανό; Πῶς ϑά κινήσεις τή γλώσσα σου σέ λό- 
για προσευχῆς; Πῶς δά ζητήσεις συγγνώμη; Ἀκόμα 
κι ἄν ϑέλει ὁ Θεός νά συγχωρήσει τίς ἁμαρτίες σου, 
δέν Τόν ἀφήνεις ἐσύ, ἐπειδή δέν συγχωρεῖς τόν πλη- 
σίον σου. 


Μά καί ἡ ἐνδυμασία µας στό ναό νά 
εἶναι καλή ἀπό κάϑε πλευρά. Νά εἶναι 
κόσμια καί ὄχι ἐξεζητημένη. Γιατί τό κόσμιο εἶναι σε- 
μνό, ἐνῶ τό ἐξεζητημένο εἶναι ἄσεμνο. 

Αὐτό ἀκριθῶς μᾶς παραγγέλλει καί ὁ ἀπόστολος 
Παῦλος, ὅταν λέει: «Θέλω νά προσεύχονται οἱ ἄνδρες 
σέ κάϑε τόπο, σηκώνοντας πρός τόν οὐρανό χέρια 
ὅσια, χωρίς ὀργή καί δισταγμό ὀλιγοπιστίας. Ἐπίσης 
καί οἱ γυναῖκες νά προσεύχονται HE ἀμφίεση σεμνή, 
στολίζοντας τόν ἑαυτό τους µέ σεμνότητα καί σω- 
φροσύνη, ὄχι HE περίτεχνες κομμώσεις καί χρυσά κο- 
σμήματα ἤ μαργαριτάρια ἤ ἐνδύματα πολυτελή, ἀλλά 
μέ ὅ,τι ταιριάζει στίς γυναῖκες πού λένε ὅτι σέθονται 
τό Θεό, δηλαδή µέ καλά ἔργα» (Α΄ Τμ. 2:8-10). Ἂν λοι- 
πόν ἀπαγορεύει στίς γυναῖκες ἐκεῖνα πού εἶναι ἀπό- 
δειξη πλούτου, πολύ περισσότερο ἀπαγορεύει ὅσα 
κινοῦν τήν περιέργεια, ὅπως τά φτιασίδια, τό B&WipoO 
τῶν ματιῶν τό κουνιστό θάδισμα, τά παράξενα 
ροῦχα καί τά παρόμοια. 

Ti Aés, γυναίκα; Ἔρχεσαι στό ναό νά προσευχηϑεῖς, 
καί στολίζεσαι HE χρυσαφικά καί χτενίζεσαι ἐπιτηδευ- 
μένα; Μήπως ἦρϑες γιά νά χορέψεις; Μήπως γιά νά 
λάθεις μέρος σέ γαμήλια γιορτή; Ἐκεῖ ἔχουν ϑέση τά 
χρυσαφικά καί οἱ πολυτέλειες: ἐδῶ δέν χρειάζεται τί- 
ποτε ἀπ’ αὐτά. Ἦρϑες νά παρακαλέσεις τό Θεό γιά 
τίς ἁμαρτίες σου. Τί στολίζεις, λοιπόν τόν ἑαυτό σου; 

Αὐτή ἡ ἐμφάνιση δέν εἶναι γυναίκας πού ἱκετεύει. Πῶς 
μπορεῖς νά στενάξεις, πῶς μπορεῖς νά δακρύσεις, 
πῶς μπορεῖς νά προσευχηϑεῖς μέ ϑέρμη, ἔχοντας τέ- 
τοια ἀμφίεση; Θέλεις νά φαίνεσαι εὐπρεπής; Φόρεσε 
τό Χριστό καί ὄχι τό χρυσό. Ντύσου τήν ἐλεημοσύνη, 
τή φιλανθρωπία, τή σωφροσύνη, τήν ταπεινοφροσύ- 
νη. Αὐτά ἀξίζουν περισσότερο ἀπ’ ὅλο τό χρυσάφι. 
Αὐτά καί τήν ὡραία τήν κάνουν ὡραιότερη καί τήν 
ἄσχημη τήν ὀμορφαίνουν. Νά ξέρεις, γυναίκα, πώς, 
ὅταν στολιστεῖς πολύ, γίνεσαι πιό αἰσχρή κι ἀπό τή 
γυμνή, γιατί ἔχεις ἀποθάλει πιά τήν κοσμιότητα. 


Ἀλλά καί ἡ διαγωγή µας, ὅσο 
θρισκόµαστε µέσα στό ναό, 
ἄς εἶναι ἡ πρέπουσα, ὅπως ἁρμόζει σέ ἄνϑρωπο πού 
θρίσκεται μπροστά στό Θεό. Νά μήν ἀσχολούμαστε µέ 
ἄσκοπες συζητήσεις, μά νά στεκόµαστε HE φόθο καί 
τρόμο, HE προσοχή καί προϑυμία, HE τό θλέμμα στραµμ- 
μένο στή γῆ καί τήν ψυχή ὑψωμένη στόν οὐρανό. 

Γιατί ἔρχονται πολλοί στήν ἐκκλησία, ἐπαναλαμθά- 
νουν μηχανικά ψαλμούς καί εὐχές, καί φεύγουν δίχως 
νά ξέρουν τί εἶπαν. Τά χείλη κινοῦνται, ἀλλά τ᾽ αὐτιά 
δέν ἀκοῦνε. Ἐσύ δέν ἀκοῦς τήν προσευχή σου, καί δέ- 
λεις νά τήν εἰσακούσει ὁ Θεός; Γονάτισα, λές: ἀλλά ὁ 
νοῦς σου πετοῦσε μακριά. Τό σῶμα σου ἦταν μέσα 
στήν ἐκκλησία καί ἡ ψυχή σου ἔξω. Τό στόμα ἔλεγε 
τήν προσευχή καί ὁ νοῦς μετροῦσε τόκους, συμθό- 
λαια, συναλλαγές, χωράφια, κτήματα, συναναστρο- 
φές µέ φίλους. Κι ὅλα αὐτά συμθαίνουν γιατί ὁ διάθο- 
λος εἶναι πονηρός: ξέρει πώς τήν ὥρα τῆς προσευχῆς 
κερδίζουμε πολλά, γι’ αὐτό τότε ἐπιτίϑεται μέ μεγαλύ- 
τερη σφοδρότητα. Ἄλλες φορές εἴμαστε ξαπλωμένοι 
στό κρεθάτι, καί τίποτα δέν σκεφτόμαστε: ἤρϑαμε 
ὅμως στήν ἐκκλησία νά προσευχηϑοῦμε, καί ὁ διάθο- 
λος μᾶς ἔθαλε ἕνα σωρό λογισμούς, ὥστε καϑόλου νά 
μήν ὠφεληδοῦμε. 

Ἂν ἀλήϑεια, ὁ Θεός σοῦ ζητήσει λόγο γιά τήν ἀδι- 

αφορία ἤ καί τήν ἀσέθεια πού δείχνεις στίς λατρευτι- 
κές συνόξεις, τί δά κάνεις; Νά, τήν ὥρα πού Αὐτός 
σοῦ μιλάει, ἐσύ, ἀντί νά προσεύχεσαι, ἔχεις πιάσει 
κουθέντα µέ τόν διπλανό σου γιά πράγματα ἀνώφε- 
λα. Καί ὅλα τ’ ἄλλα ἁμαρτήματά µας ἄν παραθλέψει 
ὁ Θεός, τοῦτο φτάνει γιά νά στερηϑοῦμε τή σωτηρία. 
Μήν τό ϑεωρεῖς μικρό παράπτωμα. Γιά νά καταλάθεις 
τή θαρύτητά του, σκέψου τί γίνεται στήν ἀνάλογη πε- 
ρίπτωση τῶν ἀνϑρώπων. Ἄς ὑποδέσουμε ὅτι συ- 
ζητᾶς μ’ ἕνα ἐπίσημο πρόσωπο ἤ μ’ ἕναν ἐγκάρδιο 
φίλο σου. Καί ἐνῶ ἐκεῖνος σοῦ μιλάει, ἐσύ γυρίζεις 
ἀδιάφορα τό κεφόλι σου καί ἀρχίζεις νά κουθεντιά- 
ζεις μέ κάποιον ἄλλο. Δέν δά προσθληϑεῖ 6 συνοµιλη- 
τής σου ἀπ’ αὐτή τήν ἀπρέπειά σου; Δέν δά ϑυμώ- 
σει; Δέν ϑά σοῦ ζητήσει τό λόγο; 

Αλίμονο! Βρίσκεσαι στή ϑεία Λειτουργία, κι ἐνῶ τό 
θασιλικό τραπέζι εἶναι ἑτοιμασμένο, ἐνῶ ὁ Ἀμνός τοῦ 
Θεοῦ ϑυσιάζεται γιά χάρη σου, ἐνῶ ὁ ἱερέας ἀγωνίζε- 
ται γιά τή σωτηρία σου, ἐσύ ἀδιαφορεῖς. Τήν ὥρα 
πού τά ἑξαπτέρυγα Σεραφείμ σκεπάζουν τά πρόσω- 
πά τους ἀπό δέος καί ὅλες οἱ οὐράνιες δυνάμεις µαζί 
μέ τόν ἱερέα παρακαλοῦν τό Θεό γιά σένα, τή στιγμή 
πού κατεθαίνει ἀπό τόν οὐρανό ἡ φωτιά τοῦ Ἁγίου 
Πνεύματος καί τό αἷμα τοῦ Χριστοῦ χύνεται ἀπό τήν 
ἄχραντη πλευρά Του µέσα στό ἅγιο Ποτήριο, τή στιγ- 
μή αὐτή ἡ συνείδησή σου, ἄραγε, δέν σέ ἐλέγχει γιά 
τήν ἀπροσεξία σου; Σκέψου, ἄνϑρωπέ μου, μπροστά 
σέ Ποιόν στέκεσαι τήν ὥρα τῆς φρικτῆς μυσταγωγίας 
καί µαζί µέ ποιούς - µέ τά Χερουθείμ, μέ τά Σεραφείμ, 
μέ ὅλες τίς οὐράνιες δυνάμεις. Ἀναλογίσου μαζί µέ ποι- 
obs ψόλλεις καί προσεύχεσαι. Εἶναι ἀρκετό γιά νά συ- 
νέλϑεις, ὅταν ϑυμηϑεῖς ὅτι, ἐνῶ ἔχεις ὑλικό σῶμα, 
ἀξιώνεσαι νά ὑμνεῖς τόν Κύριο τῆς κτίσεως μαζί μέ 
τούς ἀσώματους ἀγγέλους. 

Μή συμμετέχεις, λοιπόν στήν ἱερή ἐκείνη ὑμνωδία 
μέ ἀδιαφορία. Μήν ἔχεις στό νοῦ σου θιοτικές σκέψεις. 
Διῶξε κάδε γήινο λογισμό καί ἀνέθα νοερά στόν 

οὐρανό, κοντά στό ϑρόνο τοῦ Θεοῦ. Πέταξε ἐκεῖ μαζί 
μέ τά Σεραφείμ, φτερούγισε μαζί τους, ψάλε τόν τρι- 
σάγιο ὕμνο στήν Παναγία Τριάδα. 


Καί σάν ἔρϑει ἡ στιγμή τῆς ϑείας Κοι- 
νωνίας καί πρόκειται νά πλησιάσεις 
τήν ἁγία Τράπεζα, πίστευε ἀκλόνητα πώς ἐκεῖ εἶναι 
παρών ὁ Χριστός, ὁ Βασιλιάς τῶν ὅλων. Ὅταν δεῖς 
τόν ἱερέα νά σοῦ προσφέρει τό σῶμα καί τό αἷμα τοῦ 
Κυρίου, μή νομίσεις ὅτι ὁ ἱερέας τό κάνει αὐτό, ἀλλά 
πίστευε ὅτι τό χέρι πού ἁπλώνεται εἶναι τοῦ Χριστοῦ. 
Αὐτός πού λάμπρυνε µέ τήν παρουσία Του τήν τρά- 
πεζα τοῦ Μυστικοῦ Δείπνου, Αὐτός καί τώρα διακο- 
σμεῖ τήν Τράπεζα τῆς ϑείας Λειτουργίας. Παραθρίσκε- 
ται τραγματικά καί ἐξετάζει τοῦ καθενός τήν προαί(- 
ρεση καί παρατηρεῖ ποιός πλησιάζει µέ εὐλάθεια ται- 
ριαστή στό ἅγιο Μυστήριο, ποιός µέ πονηρή συνείδη- 
ση, HE σκέψεις θρωμερές καί ἀκάϑαρτες, μέ πράξεις 
μολυσμένες. Ἀναλογίσου, λοιπόν κι ἐσύ ποιό ἐλάττω- 
μά σου διόρϑωσες, ποιάν ἀρετή κατόρϑωσες, ποιάν 
ἁμαρτία ἔσθησες µέ τήν ἐξομολόγηση, σέ τί ἔγινες κα- 
λύτερος. Ἄν ἡ συνείδησή σου σέ πληροφορεῖ ὅτι φρό- 
ντισες ἀρκετά γιά τήν ἐπούλωση τῶν ψυχικῶν σου 
τραυμάτων ἄν ἔκανες κάτι περισσότερο ἀπό τή νη- 
στεία, κοινώνησε HE φόθο Θεοῦ. Ἀλλιῶς, μεῖνε µακριά 
ἀπό τά ἄχραντα Μυστήρια. Καί ὅταν καϑαριστεῖς 
ἀπ’ ὅλες τίς ἁμαρτίες σου, τότε νά πλησιάσεις. 

Νά προσέρχεστε, λοιπόν στή δεία Κοινωνία µέ φό- 
Bo καί τρόμο, HE συνείδηση καϑαρή, HE νηστεία καί 
προσευχή. Χωρίς νά ϑορυθεῖτε, χωρίς νά ποδοπα- 
τᾶτε καί νά σπρώχνετε τούς διπλανούς σας. Γιατί 
αὐτό ἀποτελεῖ τή μεγαλύτερη τρέλα καί τή χειρότερη 
περιφρόνηση τῶν ϑείων Μυστηρίων. 

Πές µου, ἄνϑρωπε, γιατί κάνεις ϑόρυθο; Γιατί θιάζε- 
σαι; Σέ πιέζει τάχα ἡ ἀνάγκη νά κάνεις τίς δουλειές 
σου; Καί σοῦ περνάει ἄραγε, τήν ὥρα πού πᾶς νά 
κοινωνήσεις, ἡ σκέψη ὅτι ἔχεις δουλειές; Ἔχεις μήπως 


Ἡ ϑεία Κοινωνία 


13 


τήν αἴσϑηση ὅτι εἶσαι πάνω στή γῆ; Νομίζεις ὅτι Bpi- 
σκεσαι µαζί µέ ἀνϑρώτπτους καί ὄχι HE τούς χορούς τῶν 
ἀγγέλων; Μά κάτι τέτοιο εἶναι δεῖγμα πέτρινης καρ- 
διᾶς... 


Ὑπάρχει κι ἕνα ἄλλο δέ- 
μα: Πολλοί κοινωνοῦν μιά 
φορά τό χρόνο, ἄλλοι δύο φορές, ἄλλοι περισσότε- 
ρες. Ποιούς ἀπ’ αὐτούς δά ἐπιδοκιμάσουμε; Ὅσους 
μιά φορά, ὅσους πολλές ἤ ὅσους λίγες φορές µεταλα- 
θαίνουν; Οὔτε τούς μία οὔτε τούς πολλές οὔτε τούς 
λίγες, μά ἐκείνους πού πλησιάζουν στό ἅγιο Ποτήριο 
μέ καρδιά ἁγνή, HE Bio ἀνεπίληπτο. Αὐτοί ἄς κοινω- 
νοῦν πάντα. Οἱ ἄλλοι, οἱ ἀμετανόητοι ἁμαρτωλοί, ἄς 
μένουν μακριά ἀπό τά ἄχραντα Μυστήρια, γιατί 
ἀλλιῶς κρίμα καί καταδίκη ἑτοιμάζουν γιά τόν ἑαυτό 
τους. Ὁ ἅγιος ἀπόστολος λέει: «Όποιος τρώει TOV 
ἄρτο καί πίνει τό ποτήριο τοῦ Κυρίου µέ τρόπο ἀνά- 
ξιο, γίνεται ἔνοχος ἁμαρτήματος ἀπέναντι στό σῶμα 
καί στό αἷμα τοῦ Κυρίου, προκαλώντας τήν καταδίκη 
του» (Α΄ Κορ. 11:27, 29). Θά τιμωρηϑεῖ, δηλαδή, τόσο 
αὐστηρά, ὅσο καί οἱ σταυρωτές τοῦ Χριστοῦ, ἀφοῦ κι 
ἐκεῖνοι ἔγιναν ἔνοχοι ἁμαρτήματος ἀπέναντι στό σῶ- 
μα Του. 

Πολλοί ἀπό τούς πιστούς ἔχουν φτάσει σέ τέτοιο 
σημεῖο περιφρονήσεως τῶν ἁγίων Μυστηρίων ὥστε, 
ἐνῶ εἶναι γεμάτοι ἀπό ἀμέτρητες κακίες καί δέν δι- 
ορϑώνουν καϑόλου τόν ἑαυτό τους, κοινωνοῦν στίς 
γιορτές ἀπροετοίμαστοι, μή γνωρίζοντας ὅτι προῦ- 
πόϑεση τῆς ϑείας Κοινωνίας δέν εἶναι ἡ γιορτή, ἀλλά, 
καϑώς εἴπαμε, ἡ καθαρή συνείδηση. Καί ὅπως αὐτός 
πού δέν αἰσθάνεται κανένα κακό στή συνείδησή του, 
πρέπει καδηµερινά νά προσέρχεται στή ϑεία Κοινω- 
νία, ἔτσι κι αὐτός πού εἶναι φορτωμένος ἁμαρτήματα 
καί δέν μετανοεῖ, πρέπει νά μήν κοινωνεῖ οὔτε στή 
γιορτή. Γι’ αὐτό καί πάλι σᾶς παρακαλῶ ὅλους νά μήν 
πλησιάζετε στά ϑεῖα Μυστήρια ἔτσι ἀπροετοίμαστοι 


Κάϑε πότε νά κοινωνοῦμε; 

κι ἐπειδή τό ἀπαιτεῖ ἡ γιορτή, ἀλλά, ἄν κάποτε ἀπο- 
φασίσετε νά λάθετε μέρος στή ϑεία Λειτουργία καί νά 
κοινωνήσετε, νά καϑαρίζετε καλά τόν ἑαυτό σας, 
ἀπό πολλές μέρες πρίν µέ τή μετάνοια, τήν προσευχή, 
τήν ἐλεημοσύνη, τή φροντίδα γιά τά πνευματικά 
πράγματα. 


Ἤρϑες, λοιπόν στήν ἐκ- 
κλησία καί ἀξιώδηκες νά 
συναντήσεις τό Χριστό; Μή φύγεις, ἄν δέν τελειώσει 
ἡ ἀκολουϑία. Ἂν φύγεις πρίν τήν ἀπόλυση, εἶσαι ἔνο- 
χος ὅσο κι ἕνας δραπέτης. Πηγαίνεις στό ϑέατρο κοί, 
ἄν δέν τελειώσει ἡ παράσταση, δέν φεύγεις. Μπαίνεις 
στήν ἐκκλησία, στόν οἶκο τοῦ Κυρίου, καί γυρίζεις τήν 
πλάτη στά ἄχραντα Μυστήρια; Φοθήσου τουλάχι- 
στον ἐκεῖνον πού εἶπε: «Ὅποιος καταφρονεῖ τό Θεό, 
δά καταφρονηϑεῖ ἀπ᾽ Αὐτόν» (Πρθλ. Παροιμ. 13:13). 

Τί κάνεις, ἄνδρωπε; Ἐνῶ ὁ Χριστός εἶναι παρών οἱ 
ἄγγελοι Τοῦ παραστέκονται, οἱ ἀδελφοί σου κοινω- 
νοῦν ἀκόμα, ἐσύ τούς ἐγκαταλείπεις καί φεύγεις; Ὁ 
Χριστός σοῦ προσφέρει τήν ἁγία σάρκα Του, κι ἐσύ 
δέν περιμένεις λίγο, γιά νά Τόν εὐχαριστήσεις ἔστω YE 
τά λόγια; Ὅταν παρακάδεσαι σέ δεῖπνο, δέν τολμᾶς 
νά φύγεις, ἔστω κι ἄν ἔχεις χορτάσει, τή στιγμή πού 
οἱ φίλοι σου κάϑονται ἀκόμα στό τραπέζι. Καί τώρα 
πού τελοῦνται τά φρικτά Μυστήρια τοῦ Χριστοῦ, τ’ 
ἀφήνεις ὅλα στή μέση καί φεύγεις; 

Θέλετε νά σᾶς πῶ τίνος τό ἔργο κάνουν ὅσοι φεύ- 
γουν πρίν τελειώσει ἡ δεία Λειτουργία καί δέν συμμε- 
τέχουν ἔτσι στίς τελευταῖες εὐχαριστήριες εὐχές; Ἴ- 
σως εἶναι θαρύ αὐτό πού πρόκειται νά πῶ, UG πρέπει 
νά τό πῶ. Ὅταν ὁ Ἰούδας πῆρε μέρος στόν Μυστικό 
Δεῖπνο τοῦ Χριστοῦ, ἐνῶ ὅλοι ἦταν καϑισμένοι στό 
τραπέζι, αὐτός σηκώϑηκε πρίν ἀπό τούς ἄλλους κι 
ἔφυγε. Ἐκεῖνον λοιπόν τόν Ἰούδα, μιμοῦνται... Ἂν δέν 
ἔφευγε τότε ἐκεῖνος, δέν ϑά γινόταν προδότης, δέν ϑά 
χανόταν. Ἂν δέν ξεχώριζε τόν ἑαυτό του ἀπό τό ποί- 

vio, δέν ϑά τόν ἔθρισκε μόνο του ὁ λύκο ιά νά τόν 
/ δ 
φάει. 


Ἐμεῖς ἄς ἀναχωροῦμε ἀπό τή 
ϑεία Λειτουργία σάν λιοντά- 
ρια πού θγάζουν φωτιά, ἔχοντας γίνει φοθεροί ἀκόμα 
καί στό διάθολο. Γιατί τό ἅγιο αἷμα τοῦ Κυρίου πού 
κοινωνοῦμε, ποτίζει τήν ψυχή µας καί τῆς δίνει µεγάλη 
δύναμη. Ὅταν τό µεταλαθαίνουμε ἄξια, διώχνει τούς 
δαίμονες µακριά καί φέρνει κοντά µας τούς ἀγγέλους 
καί τόν Κύριο τῶν ἀγγέλων. Αὐτό τό αἷμα εἶναι ἡ σω- 
τηρία τῶν ψυχῶν μας, μ᾽ αὐτό λούζεται ἡ ψυχή, μ᾽ 
αὐτό στολίζεται. Αὐτό τό αἷμα κάνει τό νοῦ µας λα- 
μπρότερο ἀπό τή φωτιά, αὐτό κάνει τήν ψυχή µας 
λαμπρότερη ἀπό τό χρυσόφι. 

Προσελκύστε, λοιπόν τούς ἀδελφούς μας στήν 
ἐκκλησία, προτρέψτε τούς πλανημένους, συµθου- 
λέψτε τους ὄχι μόνο μέ λόγια, ἀλλά καί μέ ἔργα. Κι ἄν 
ἀκόμα τίποτα δέν πεῖς, ἀλλά θγεῖς ἀπό τήν ἱερή σύ- 
ναξη, δείχνοντας στούς ἀπόντες -καί HE τήν ἐμφάνιση 
καί μέ τό θλέμμα καί HE τή φωνή καί μέ τό θάδισµα καί 
μ᾽ ὅλη σου τή σεμνότητα .- τό κέρδος πού ἀποκόμισες 
ἀπό τό ναό, αὐτό εἶναι ἀρκετό γιά παραίνεση καί 
συμθουλή. Γιατί ἔτσι πρέπει νά θγαίνουµε ἀπό τό ναό, 
σάν ἀπό ἱερά ἄδυτα, σάν νά κατεθαίνουµε ἀπό τούς 
ἴδιους τούς οὐρανούς. Δίδαξε ὅσους δέν ἐκκλησιάζο- 
νται ὅτι ἔψαλες μαζί µέ τά Σεραφείμ, ὅτι ἀνήκεις στήν 
οὐράνια πολιτεία, ὅτι συνοντήϑηκες µέ τό Χριστό καί 
μίλησες μαζί Του. Ἂν ἔτσι ζοῦμε τή ϑεία Λειτουργία, 
δέν ϑά χρειαστεῖ νά ποῦμε τίποτα στούς ἀπόντες. 
Ἀλλά θλέποντας ἐκεῖνοι τή δική µας ὠφέλεια, ϑά νιώ- 
σουν τή δική τους ζημιά καί δά τρέξουν γρήγορα στήν 
ἐκκλησία, γιά v’ ἀπολαύσουν τά ἴδια ἀγαϑά, µέ τή χά- 
ρη καί φιλανϑρωπία τοῦ Κυρίου µας Ἰησοῦ Χριστοῦ, 
στόν ὁποῖο, μαζί μέ τόν Πατέρα καί τό Ἅγιο Πνεῦμα, 
αἰώνια ἀνήκει ἡ δόξα. Αμήν. 


Μετά τόν ἐκκλησιασμό 

